Dewani-moord: Mngeni skuldig bevind | Nuus24
Dewani-moord: Mngeni skuldig bevind
Dewani-moord: Polisie, getuies het saamgesweer
Staat moet bewys wie is Dewani-skieter
Dewani-moord: Slotbetoë skop af
Kaapstad – Die man wat van die opspraakwekkende moord op Anni Dewani aangekla is, is pas in die stad se hooggeregshof skuldig bevind.Xolile Mngeni is daarvan aangekla dat hy die toeris op 13 November 2010 ontvoer, beroof en doodgeskiet het. Sy is tydens haar wittebrood in Gugulethu vermoor.Regter Robert Henney het Mngeni (25) op aanklagte van moord en roof skuldig bevind nadat die moordbeskuldigde vroeër op al die aanklagte teen hom onskuldig gepleit het. Henney het hom egter op aanklag van ontvoering vrygespreek.Dewani se man, Shrien, wat ook by die moord betrek word, veg steeds teen sy uitlewering aan Suid-Afrika. Hy word daarvan aangekla dat hy die moord op sy vrou gereël het.Die ander medebeskuldigdes, Zola Tongo en Mziwamadoda Qwabe, dien reeds tronkstraf uit vir hul aandeel in die moord.Qwabe het vroeër in sy pleitooreenkoms erken dat hy die oorledene saam met sy medebeskuldigdes ontvoer het.Luidens sy pleitooreenkoms het mnr. Dewani die moord gereël, waarna Mngeni die sneller getrek het.eNCA het die uitspraak regstreeks uitgesaai. Volg Nuus24 op Twitter - Nuus24
Lees meer oor: anni dewani | xolile mngeni | shrien dewani | guguletu-kaping VOLGENDE OP NUUS24X